Meer as een grens | Maroela Media
deur Connie Luyt
In dié liefdesverhaal dra Ben nog swaar aan sy ervaringe in die grensoorlog, en hy glo hy en Alexa het die ideale verhouding: Nie een vra uit oor die ander se verlede nie. Dan daag 'n ou weermagkennis van Ben skielik op en Alexa verdwyn sonder enige waarskuwing. Meer as een grens ondersoek die nadraai van die Grensoorlog en die skaduwêreld van militêre intelligensie.
In Meer as een grens is die menslikheid en warmte van die vertellerstem opvallend.
Connie Luyt is die skrywer van etlike romans, onder meer Lang Skaduwees in Afrika en Reën oor die Serengeti. Albei is vir die ATKV-prys vir 'n liefdesroman benoem en ook in Nederlands vertaal. Sy het eers in die jare negentig begin skryf vir publikasie en het sewe boeke, verskeie kortverhale en artikels in tydskrifte op haar kerfstok.